فیض بخشاپوری

فیض بخشاپوری (پیدائش: 1922ء - وفات: 14 مئی، 1992ء) پاکستان سے تعلق رکھنے والے اردو، سندھی اور بلوچی کے ممتاز شاعر، ادیب اور صحافی تھے۔

حالات زندگی 
فیض بخشاپوری 1922ء کو بخشاپور، تحصیل کشمور، ضلع جیکب آباد، برطانوی ہندوستان (موجودہ پاکستان) میں پیدا ہوئے۔ ان کا پورا نام فیض اللہ خان ڈومکی تھا۔ وہ غالبِ سندھ کے نام سے بھی معروف ہیں۔ یہ خطاب انہیں ان کے مداحوں نے عطا کیا۔ ان کے شعری مجموعوں میں شعلۂ عشق اور خمخانۂ فیض اشاعت پزیر ہوچکے ہیں۔

تصانیف 
 1955ء - شعلۂ عشق 
 1976ء- خمخانۂ فیض

اعزازات 
فیض بخشاپوری کی ادبی خدمات کے اعتراف میں حکومت پاکستان نے انہیں صدارتی اعزاز برائے حسن کارکردگی سے نوازا۔

وفات 
فیض بخشاپوری 14 مئی، 1992ء کو بخشاپور، تحصیل کشمور، ضلع جیکب آباد، پاکستان میں وفات پاگئے۔

حوالہ جات 

1922ء کی پیدائشیں
1992ء کی وفیات
بلوچ شخصیات
بلوچ شعرا
بیسویں صدی کے پاکستانی شعرا
پاکستانی اردو شعرا
پاکستانی مسلم شخصیات
سندھی شعرا
ضلع جیکب آباد کی شخصیات